Traditional & Folk Songs with lyrics & midi music www.traditionalmusic.co.uk 
Theniel Menzies Bonie Mary 
Theniel Menzies Bonie Mary (Robert Burns) 
In comin by the brig o Dye, At Darlet we a blink did tarry; As day was dawin in the sky, We drank a health to bonie Mary. 
CHO: Theniel Menzies' bonie Mary, Theniel Menzies' bonie Mary, Charlie Grigor tint his plaidie, Kissin Theniel's bonie Mary. 
Her een sae bright, her brow sae white, Her haffet locks as brown's a berry, And ay they dimpl't wi' a smile, The rosy cheeks o' bonie Mary. 
We lap an danc'd the lee-lang day, Till piper-lads were wae and weary; But Charlie gat the spring to pay, For kissin Theniel's bonie Mary. 
tune: Ruffian's rant (177) ARB